

**RAKVERE KUNGLA LASTEAIA TEGEVUSKAVA 2023/2024**

Alushariduse põhieesmärk on toetada lapse perekonda, soodustades lapse kasvamist ja arenemist ning tema individuaalsuse arvestamist. Lapse individuaalsete vajaduste ja võimetega arvestamine õppe- ja kasvatustegevuses.

**Kungla lasteaia missioon: Toetada laste turvalist kasvamist iseendaks – loovaks, avatuks ja vastutustundlikuks inimeseks.**

**Kungla lasteaia visioon: Kungla lasteaed on turvaline, uuenduslik, tervist ja keskkonda väärtustav lasteaed, kus läbi mängulise õppimise tagatakse Eesti kultuurilooga seotud kvaliteetne alusharidus.**

**Kungla lasteaia põhiväärtus: Üksteist toetav ja lapsest lähtuv kollektiiv, kes on avatud uutele teadmistele ja muudatustele.**

**Kungla lasteaia väärtused:**

**KOOSTÖÖ**

1. Tunneme rõõmu koosolemisest ja koostegutsemisest.

2. Seame ühiseid eesmärke ja tegutseme koos nende saavutamise nimel.

3. Õpime üksteiselt ning jagame oma teadmisi ja kogemusi ka teistega.

**JULGUS**

1. Julgeme väljendada oma vajadusi ja küsida abi.

2. Julgeme oma mõtteid välja öelda, uusi ideid pakkuda ja nende üle konstruktiivselt arutleda.

3. Julgeme proovida uusi ideid ja neid ellu viia.

**HOOLIVUS**

1. Oleme heatahtlikud ja viisakad üksteise suhtes, märkame ja aitame abivajajaid.

2. Peame kinni ühistest kokkulepetest.

3. Õpime ise ja õpetame lastele looduse hoidmist ja tegutseme jätkusuutlikult.

**PAINDLIKKUS**

1. Näeme muutustes võimalust õppimiseks ja arenguks.

2. Oleme valmis tegema kompromisse ühiste eesmärkide saavutamiseks.

3. Teeme vajadusel asju teistmoodi kui tavaliselt.

**ÕPPEAASTA PÕHIEESMÄRK: LAPS ÕPIB MAAILMA TUNDMA ISE TEGUTSEDES TÄISKASVANU TOEL**

* **Sisekontroll**

Eesmärgid:

* Õpetajad toetavad lapse individuaalset eripära, õppe- ja kasvatustegevus korraldatakse vastavalt lapse võimetele ja arengutasemele.
* Õpetajad loovad võimalusi lapse iseseisvaks tegutsemiseks.
* Väärtuste KOOSTÖÖ ja PAINDLIKKUS arendamiseks soodsate võimaluste loomine igapäevategevustes.

Sisekontrolli plaan

|  |  |  |
| --- | --- | --- |
| Valdkond | Täitmise aeg | Vastutaja |
| Turvaline kasvukeskkond | September - oktoober | direktor, majandusspetsialist |
| Infostendid, rühma omanäolisus | September - oktoober | direktor |
| **Õpikeskkond**   * Lasteaia koridori on loodud lastele iseseisvaks kasutamiseks raamatukogu jm. | november/jaanuar | direktor, õppealajuhataja |
| Õppetegevused, mäng   * Õppe- ja kasvatustegevus on korraldatud paindlikult lähtudes lapse võimetest ja arengutasemest * Lapse iseseisvaks tegutsemiseks on loodud võimalused nii rühmas kui ka muusika- ning liikumistegevustes. | pidev | õppealajuhataja |
| Õppe-ja kasvatustöö päevik, nädala/kuuplaanid ja projektikavad (ELIIS) | pidev | õppealajuhataja |
| **Laste arengu jälgimine:**  Arengumapp  Arenguvestluste kokkuvõtted  Koolimäng  Koolivalmiduskaardid  Koostöö tugispetsialistidega  Lapse arengu jälgimine ja tulemuste fikseerimine Eliisis | Pidev  Aprill, mai  Veebruar  Aprill  Pidev ja 1x aastas sügisel ümarlaud  2x aastas sept. ja aprill,  sõimerühmas nov. ja mai, HEV lastega tavarühmas 3x aastas – sept., jaan., aprill/mai. | Õppealajuhataja |

* **Asutuse juhtimise ja arendamise strateegia**
* Personali koolitusvajaduse hindamine ja meeskonna tööalaste koolituste läbiviimine tulenevalt õppeaasta eesmärkidest, sisehindamisest ning personali arenguvestlustest.
* Personali kaasamine lasteaia arendustegevusse töörühmade kaudu.
* Lasteaia brändingu kujundamine.
* Töötajate tunnustussüsteemi uuendamine.
* Kriisiplaan/tulekahju korral tegutsemise plaan korrigeerida.
* Arengukava tegevuskava koostamine järgnevaks 3ks. aastaks.

**Põhiülesanne:**

* Personali ametialase professionaalsuse toetamine ja parima pedagoogilise kogemuse tutvustamine õpetajatele ja õpetaja abidele